Bidragydere
Forfattere: Periskop Temaredaktionen
Tidsskrift: periskop (2021-12-04)

## Bidragydere

adam bencard er lektor i medicinsk humaniora (medical humanities) ved Medicinsk Museion, Københavns Universitet, og er tilknyttet The Novo Nordisk Foundation Center for Basic Metabolic Research. Hans forskningsinteresser omhandler materialitet, tilstedeværelse og kropslighed anvendt som redskaber til at analysere og forstå molekylærbiologiske forskningsområder som bl.a. mikrobiomforskning.

Gunhild RAVN Borggreen har baggrund i japanstudier og kunsthistorie og har en ph.d.-grad fra Københavns Universitet (2000). Gunhild er lektor i kunsthistorie og visuel kultur ved Institut for Kunst og Kulturvidenskab, Københavns Universitet, hvor hun underviser og forsker i visuel kultur og japansk samtidskunst.

Emil Elg er ph.d.-studerende ved Institut for Kunst og Kulturvidenskab, Københavns Universitet, hvor han arbejder på et projekt omhandlende repræsentationer af afrikanere og personer af afrikansk herkomst i ældre dansk kunst, støttet af Novo Nordisk Fonden. Elg er desuden en del af det internationale forskningsprojekt The Art of Nordic Colonialism , der har til formål at undersøge mødepunkterne mellem kunst og kolonihistorie i en nordisk kontekst.

Rune Gade er mag.art. og ph.d. i kunsthistorie og ansat som lektor ved Institut for Kunst- og Kulturvidenskab på Københavns Universitet, hvor han forsker og underviser i dansk og international samtidskunst. I sin forskning har Gade bl.a. beskæftiget sig med emner som fotografihistorie og -teori, billedpornografi, kønsteori, feminisme, performativitet, museologi, kuratering og samtidskunst.

Maria Fabricius Hansen er lektor og dr.phil. i kunsthistorie ved Institut for Kunst- og Kulturvidenskab, Københavns Universitet. Hun har i mange år skrevet om og undervist i italiensk kunst fra middelalderen og renæssancen, samtidig med at hun har beskæftiget sig med samtidskunst og -arkitektur. Hendes seneste monografi er The Art of Transformation. Grotesques in Sixteenth-Century Italy (Analecta Romana Instituti Danici , IL), Rom: Edizioni Quasar, 2018.

Signe Havsteen er ph.d-stipendiat ved Institut for Kunst- og Kulturvidenskab og Den Hirschsprungske Samling. Hun har tidligere været tilknyttet Den Hirschsprungske Samlings arkiv i regi af Ny Carlsbergfond-projektet Kilder til Dansk Kunst-historie .

Nanna Stjernholm Jepsen er cand.mag. i kunsthistorie (2018) og museumsinspektør ved ARKEN. Hendes forskningsinteresser og kuratering omhandler særligt samtidsskulptur, feminisme, performativitet, nymaterialisme og økokritik. Hun arbejder aktuelt på en monografi om Emil Westman Hertz, der udgives på Aarhus Universitetsforlag i samarbejde med Horsens Kunstmuseum og Holstebro Kunstmuseum.

Emil Leth Meilvang er ph.d. i kunsthistorie fra Universitetet i Oslo. I sin ph.d.-afhandling Ecstatic Life Biology, Surrealism, and Theories of Life in Interwar Paris and Copenhagen undersøgte han, hvordan surrealistiske cirkler i mellemkrigstidens Frankrig og Danmark deltog i biopolitiske diskussioner om biologi og organisk liv. Han er medkurator på åbningsudstillingen på det nye Munch Museum i Oslo og arbejder i dag som kunstfaglig udviklingsmedarbejder på Kunstakademiet i København.

Lejla Mrgan er ph.d.-stipendiat ved Institut for Kunst- og Kulturvidenskab, Københavns Universitet, som en del af forskningsprojektet Powerful Presences . Siden 2015 tilknyttet Arkivet ved Thorvaldsens Museum.

Philip Pihl er cand.mag. i kunsthistorie fra Københavns Universitet og arbejder freelance. Han arbejder på en monografi om væveren Anna Thommesen - den første større udgivelse om kunstneren, der dokumenterer hendes arbejde bredt.

Morten Søndergaard er en digter, som arbejder med sproglige manifestationer på papir, men også i en lang række forskellige materialer og rum. Han bor på et bjerg i Italien, dyrker biodynamiske grøntsager, passer en olivenlund og otte bistader. Senest har han udgivet digtsamlingen Intet er nok og Forsøg på at aflytte et sted i Paris .

Lisbet Tarp er ansat som lektor på Aarhus Universitet i forbindelse med sit projekt Digital Art History: Rediscovering the Painting finansieret af Ny Carlsbergfondet og Danmarks Frie Forskningsfond (2019-22). Projektet foregår i et samarbejde med SMK - Statens Museum for Kunst. Hun har forsket i den tidlige moderne periode i Europa med fokus på emner som kunsthåndværk, materialeforståelse, naturfilosofi og samlingshistorie. Erfaringer fra disse studier anvendes i det nuværende projekt, som i højere grad har et metodisk ærinde.

## Cecilie Høgsbro Østergaard er

cand.mag. i litteraturvidenskab og moderne kultur fra Københavns Universitet. Forlægger og redaktør på SMK - Statens Museum for Kunst. Har tidligere fungeret som bl.a. tidsskrifts- og bogredaktør, kunsthalsleder, kunstkritiker, underviser og kurator. Forfatter til en lang række artikler og bøger om kunstneriske, kulturelle og samfundsmæssige emner. Censorformand for Kunsthistorie og Visuel Kultur på Københavns Universitet og Aarhus Universitet.